ᱢᱚᱱᱟᱝ ᱡᱤᱞᱟᱹ

ᱩᱯᱩᱨᱩᱢ
ᱡᱚᱢᱢᱟ ᱮᱨᱮᱭᱟ ᱒,᱒᱔᱖ ᱵᱚᱨᱜᱚ ᱠᱤᱞᱤᱢᱤᱴᱚᱨ ᱨᱮ ᱯᱟᱥᱱᱟᱣ ᱟᱠᱟᱱ ᱱᱩᱣᱟ ᱡᱤᱞᱟᱹ ᱨᱮᱱᱟᱜ ᱯᱩᱨᱩᱵ ᱱᱟᱠᱷᱟ ᱥᱤᱢᱟᱱᱟ ᱜᱚᱨᱠᱷᱟ ᱡᱤᱞᱟᱹ ᱟᱨ ᱞᱚᱢᱡᱩᱝ ᱡᱤᱞᱟᱹ,  ᱯᱚᱥᱪᱷᱤᱢ ᱱᱟᱠᱷᱟ ᱨᱮ ᱢᱩᱥᱛᱟᱝ ᱡᱤᱞᱟᱹ ᱟᱨ ᱢᱭᱟᱫᱤ ᱡᱤᱞᱟᱹ, ᱫᱚᱠᱷᱪᱷᱤᱬ ᱱᱟᱠᱷᱟ ᱨᱮ ᱠᱟᱥᱠᱤ ᱡᱤᱞᱟᱹ ᱟᱨ ᱞᱚᱢᱡᱩᱝ ᱡᱤᱞᱟᱹ ᱟᱨ ᱩᱛᱛᱚᱨ ᱱᱟᱠᱷᱟ ᱨᱮ ᱪᱤᱱ ᱨᱮᱱᱟᱜ ᱵᱩᱨᱩ ᱡᱟᱜᱟ ᱢᱮᱱᱟᱜ-ᱟ | ᱡᱤᱞᱟᱹ-ᱟᱜ ᱡᱤᱭᱜᱽᱨᱟᱯᱷᱤᱠᱚᱞ ᱨᱮᱱᱟᱜ ᱟᱹᱰᱤ ᱥᱩᱱᱫᱚᱨ ᱱᱮᱯ ᱱᱮᱞ ᱡᱟᱜᱟ ᱠᱚ ᱢᱮᱱᱟᱜ-ᱟ,ᱩᱥᱩᱞ ᱵᱩᱨᱩ ᱠᱚ ᱟᱨ ᱢᱟᱨᱟᱝ ᱢᱟᱨᱟᱝ ᱵᱩᱨᱩ ᱡᱷᱟᱨᱱᱟ ᱠᱚ ᱱᱩᱣᱟ ᱡᱤᱞᱟᱹ ᱨᱮᱱᱟᱜ ᱢᱤᱫ ᱵᱤᱥᱮᱥᱛᱟ ᱠᱟᱱᱟ, ᱱᱩᱣᱟ ᱡᱤᱞᱟᱹ ᱨᱮ ᱢᱚᱱᱟᱥᱞᱩ,ᱯᱚᱥᱪᱷᱤᱢ ᱨᱮ ᱫᱟᱢᱳᱫᱚᱨ, ᱫᱚᱠᱷᱪᱷᱤᱬ ᱨᱮ ᱚᱱᱱᱯᱩᱨᱱᱚ ᱦᱤᱢᱟᱞ ᱵᱩᱨᱩ ᱢᱮᱱᱟᱜ-ᱟ, ᱟᱨ ᱩᱛᱛᱚᱨ ᱱᱟᱠᱷᱟ ᱨᱮ ᱛᱤᱵᱵᱚᱛ ᱯᱮᱨᱩ ᱟᱨ ᱪᱤᱱ ᱦᱤᱢᱟᱞ ᱠᱚ ᱢᱮᱱᱟᱜ-ᱟ, ᱟᱨ ᱱᱩᱣᱟ ᱡᱤᱞᱟᱹ ᱨᱮ ᱟᱹᱰᱤ ᱢᱩᱞᱭᱚᱢᱟᱱ ᱡᱚᱰᱤᱵᱩᱴᱤ ᱠᱚ ᱦᱚᱸ ᱢᱮᱱᱟᱜ-ᱟ,ᱫᱟᱲᱟᱱᱤᱭᱟᱹ ᱡᱟᱜᱟ ᱠᱚ,ᱵᱤᱨ ᱜᱟᱡᱟᱲ, ᱫᱟᱜ ᱡᱷᱟᱨᱱᱟ ᱨᱮ ᱠᱤᱥᱟᱹᱲ ᱟᱨ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱡᱟᱜᱟ ᱛᱤᱞᱤᱪᱳ ᱯᱩᱠᱷᱚᱨᱤ ᱟᱨ ᱠᱩᱱᱰᱚ ᱠᱩᱣᱟᱜ ᱱᱟᱱᱟᱦᱩᱱᱟᱹᱨ ᱢᱤᱞᱟᱹᱣ ᱡᱤᱞᱟᱹ ᱠᱟᱱᱟ | 

ᱦᱚᱲ ᱠᱚ
ᱡᱟᱹᱛᱤᱭᱟᱹᱨᱤ ᱦᱚᱲ ᱞᱮᱠᱷᱟ ᱛᱮ ᱱᱮᱯᱟᱞᱤ ᱢᱟᱹᱦᱤᱛ ᱵᱤᱹ ᱥᱚᱹ ᱒᱐᱖᱘(᱒᱐᱑᱑) ᱨᱮᱱᱟᱜ ᱚᱱᱩᱥᱟᱨ ᱛᱮ ᱢᱚᱱᱟᱝ ᱡᱤᱞᱟᱹ ᱨᱮ ᱡᱚᱢᱢᱟ ᱦᱚᱲ ᱠᱚ ᱖,᱕᱓᱘ ᱢᱩᱸᱫᱽ ᱨᱮ ᱯᱩᱨᱩᱥ(ᱵᱟᱟᱵ ᱦᱚᱲ) ᱓,᱖᱖᱑ ᱟᱨ ᱢᱚᱦᱤᱞᱟ(ᱜᱚᱜᱚ ᱦᱚᱲ) ᱒,᱘᱗᱗ ᱢᱮᱱᱟᱜ-ᱠᱚᱣᱟ।

ᱪᱷᱟᱹᱴᱭᱟᱹᱨ
ᱱᱩᱣᱟ ᱡᱤᱞᱟᱹ ᱫᱚ ᱟᱹᱛᱩ ᱢᱟᱱᱟᱝ  ᱠᱷᱚᱱ ᱜᱮ ᱪᱷᱟᱹᱴᱭᱟᱹᱨ ᱟᱠᱟᱱᱟ | ᱢᱚᱱᱟᱝ ᱨᱮᱱᱟᱜ ᱢᱮᱱᱮᱛ ᱫᱚ ᱛᱤᱵᱵᱚᱛᱤ ᱵᱷᱟᱥᱟ-ᱟᱜ ᱢᱦᱚᱱᱟᱝ ᱟᱹᱲᱟᱹ ᱨᱮᱱᱟᱜ ᱟᱲᱟᱝ ᱵᱚᱫᱚᱞ ᱠᱟᱛᱮ ᱠᱚ ᱵᱤᱪᱟᱹᱨ ᱫᱚᱦᱚᱣ ᱠᱟᱫᱟ | ᱛᱤᱵᱵᱛᱤ ᱵᱷᱟᱥᱟ ᱛᱮ "ᱢᱦᱚ" ᱨᱮᱱᱟᱜ ᱢᱮᱱᱮᱛ ᱫᱚ ᱥᱚᱦᱟᱭᱚᱛᱟ(ᱜᱚᱲᱚ ᱫᱟᱲᱤ) ᱟᱨ "ᱱᱟᱝ" ᱨᱮᱱᱟᱜ ᱢᱮᱱᱮᱛ ᱫᱚ ᱮᱢᱚᱜ ᱢᱮᱱᱛᱮ ᱦᱩᱭᱩᱜᱚ-ᱟ | ᱦᱟᱨᱟᱱ ᱡᱤᱭᱳᱜᱽᱨᱟᱯᱷᱤᱠᱚᱞ ᱚᱵᱚᱥᱛᱟ ᱟᱨ ᱵᱟᱨᱦᱮ ᱜᱚᱲᱚ ᱵᱮᱜᱚᱨ ᱡᱤᱵᱚᱱ ᱟᱹᱥᱩᱞ ᱟᱹᱰᱤ ᱡᱮ ᱫᱩᱠᱷᱟᱺ ᱢᱮᱱᱟᱜ-ᱟ ᱢᱮᱱᱛᱮ ᱢᱮᱱᱮᱛ ᱠᱟᱱᱟ।

ᱡᱤᱞᱟᱹ ᱨᱮᱱᱟᱜ ᱱᱟᱜᱟᱢ
ᱥᱚᱱ ᱑᱖᱘᱑ ᱥᱮᱨᱢᱟ ᱨᱮ ᱨᱚᱬᱚᱵᱚᱦᱟᱫᱩᱨ ᱥᱟᱦᱚ-ᱟᱜ ᱥᱟᱥᱚᱱ ᱚᱠᱛᱚ ᱪᱷᱟᱵᱟ ᱠᱟᱛᱮ ᱱᱮᱯᱟᱞ ᱨᱟᱡᱽᱭᱚ ᱢᱤᱫᱴᱮᱱ ᱵᱮᱱᱟᱣ ᱢᱟᱬᱟᱝ ᱡᱤᱞᱟᱹ ᱞᱚᱢᱡᱩᱝ ᱨᱟᱡᱽᱭᱚ ᱨᱮᱱᱟᱜ ᱜᱮ ᱢᱤᱫ ᱵᱷᱟᱜᱽ ᱛᱟᱦᱮᱠᱟᱱᱟ | ᱩᱱᱟ ᱛᱟᱭᱚᱢ ᱱᱩᱣᱟ ᱡᱤᱞᱟᱹ ᱨᱮ ᱯᱚᱥᱪᱷᱤᱢ ᱓ ᱮᱞ ᱜᱳᱥᱣᱟᱨᱟ ᱵᱷᱤᱛᱨᱤ ᱯᱚᱠᱷᱚᱨᱟ ᱱᱚᱜᱚᱨᱯᱟᱞᱤᱠᱟ ᱨᱮ ᱣᱟᱨᱰᱦᱟᱠᱤᱱ-ᱣᱟᱜ ᱯᱨᱚᱥᱟᱥᱚᱱ ᱫᱚᱷᱚ ᱠᱟᱛᱮ ᱮᱦᱚᱵ ᱦᱩᱭᱞᱮᱱᱟ | 
ᱵᱹ ᱥᱚᱹ ᱒᱐᱒᱘ ᱥᱮᱨᱢᱟ ᱨᱮ ᱱᱮᱯᱟᱞ ᱨᱮ ᱑᱔ ᱚᱧᱪᱚᱞ ᱖᱕ ᱡᱤᱞᱟᱹ ᱦᱟᱹᱴᱤᱧ ᱛᱟᱭᱚᱢ ᱠᱷᱟᱱ ᱱᱩᱣᱟ ᱡᱤᱞᱟᱹ ᱫᱚ ᱜᱚᱱᱰᱚᱠᱤ ᱚᱧᱪᱚᱞ ᱵᱮᱜᱟᱨ ᱠᱟᱛᱮ ᱢᱤᱫ ᱡᱤᱞᱟᱹ ᱦᱚᱸ ᱥᱨᱤᱥᱴᱤ ᱦᱩᱭᱱᱟ |
ᱵᱟᱨᱦᱮ ᱡᱚᱱᱚᱲ
https://en.wikipedia.org/wiki/List_of_zones_of_Nepal

ᱥᱟᱹᱠᱷᱹᱭᱟᱹᱛ